Cu „diploma de Bac” în Senat. Acuzații grele la adresa ministrei Educației. Profesor:  „Politicienii nu pricep ce presupune acest examen”
Examenul de Bacalaureat pare să fi fost politizat, acuză membrii Uniunii Salvați România (USR), după ce au apărut informații „pe surse”, potrivit cărora Ligia Deca, ministra Educației (PNL), ar fi făcut presiuni asupra unor membri din comisia de elaborare a subiectelor pentru Bac, astfel încât cerințele pentru acest examen să fie mai ușoare decât prevede metodologia.